เชื่อมั่นในตนเอง มุ่งสู่เป้าหมาย จัดระเบียบชีวิต
ขั้นแรกของการตั้งเป้าหมายคือคุณต้องเชื่อและศรัทธาหมดใจว่าคุณสามารถประสบความสำเร็จได้ ถ้าคุณไม่เชื่อว่าคุณสามารถเปลี่ยนชีวิตและได้ในสิ่งที่คุณต้องการได้อย่างแน่นอน คุณก็อาจจะลืมการตั้งเป้าหมายแล้วไปทำอย่างอื่น ถ้าคุณลังเล ให้มองไปรอบๆ โลกของคุณ ทุกอย่างเริ่มต้นจากความคิดทั้งนั้น! กำจัดเสียงกระซิบด้านลบที่คุณบอกตัวเอง เช่น "ฉันดีพอไหมนะ" ออกไป เพราะคุณดีพออยู่แล้ว ถ้าคุณรู้สึกไม่ค่อยมุ่งมั่นกับเป้าหมายสักเท่าไหร่ ให้เอาเป้าหมายที่เขียนไว้ออกมาอ่าน นอกจากนี้ให้เขียนว่าคุณจะจริงจังกับเป้าหมายได้อย่างไรและเพื่ออะไรสัก 2 – 3 หน้า ทำไมมันถึงสำคัญกับคุณ มันมีความหมายกับคุณอย่างไร ทำไมผลลัพธ์ที่ออกมามันถึงสำคัญและทำอย่างไรคุณถึงจะทำให้มันเป็นจริงขึ้นมาได้ ถ้าไม่มีความมุ่งมั่นอย่างแท้จริง คุณก็มีแนวโน้มจะไปสู่เป้าหมายได้ตลอดรอดฝั่งน้อย ขณะที่คุณกำลังมุ่งหน้าทำตามเป้าหมายของคุณ คุณอาจจะเช็กระดับความมุ่งมั่นของคุณระหว่างทางด้วยก็ได้  ถามตัวเองว่าพยายามถึงที่สุดแล้วหรือยัง คอยตรวจสอบเพื่อให้แน่ใจว่าคุณกำลังเดินไปสู่แต่ละเป้าหมายจริงๆ ถ้าคุณล้ม คุณต้องเต็มใจที่จะลุกขึ้นเพื่อพยายามใหม่และก้าวต่อไป เลือกที่จะเรียนรู้จากประสบการณ์ ทั้งความสำเร็จและความล้มเหลว ผู้เชี่ยวชาญบางคนเชื่อว่า การใช้เวลาในแต่ละวันนึกภาพเป้าหมายให้ชัดเจนอาจส่งผลต่อระดับความสำเร็จที่คุณได้รับได้อย่างมีนัยยะสำคัญ บางงานวิจัยเผยว่า การฝึกจิตนั้นมีประสิทธิภาพเกือบเทียบเท่ากับการฝึกกาย ก่อนที่คุณจะเข้านอนในแต่ละคืน ลองหลับตาแล้วนึกภาพความสำเร็จของตัวเอง บอกกลุ่มคนที่สนับสนุนคุณ เช่น ครอบครัวและเพื่อนๆ ของคุณว่าเป้าหมายส่วนตัวของคุณคืออะไรเพื่อเป็นแรงบันดาลใจให้คุณพิชิตเป้าหมาย และช่วยเสริมความมุ่งมั่นให้คุณไปสู่จุดหมายได้ เพื่อนๆ หรือครอบครัวของคุณอาจจะถามคุณเป็นครั้งคราวว่าไปถึงไหนแล้ว ซึ่งจะทำให้คุณจดจ่ออยู่กับสิ่งที่คุณกำหนดไว้ว่าจะทำได้มากขึ้น ถ้าคุณไม่ได้บอกใครเลยว่าเป้าหมายของคุณคืออะไร คุณก็อาจจะยอมแพ้ได้ง่ายๆ และไม่รู้สึกผิดที่ตัวเองล้มเหลว ผู้ที่ประสบความสำเร็จอย่างยิ่งใหญ่ต่างเคยฝันในสิ่งที่ดูเป็นไปไม่ได้เลยในตอนแรก แต่แทนที่จะปล่อยให้ความยากลำบากหยุดพวกเขาไว้ พวกเขากลับเลือกที่จะเดินหน้าต่อ พยายามมองโลกในแง่ดี เพราะอุปสรรคของความสำเร็จที่ใหญ่ที่สุดก็คือความคิดของคุณเอง ขณะที่คุณกำลังขับรถหรืออยู่ที่บ้าน ให้เปิดซีดีสร้างแรงบันดาลใจฟังเพื่อกระตุ้นและทำให้คุณมีกำลังใจที่จะเดินหน้าต่อ และอย่าลืมปรับมุมมองที่มีต่อสิ่งต่างๆ ด้วย   อย่าทำเรื่องเล็กให้เป็นเรื่องใหญ่ อย่าปล่อยให้ความกลัวลอยๆ ขัดขวางไม่ให้คุณได้ทำในสิ่งที่คุณอยากทำ หาแง่มุมดีๆ ในสถานการณ์แย่ๆ สร้างและอยู่ในสภาพแวดล้อมที่ดีที่สุดเท่าที่คุณจะทำได้ เพิ่มคุณค่าและด้านดีๆ ให้กับชีวิตคนอื่น เอากระดาษที่ยังไม่ได้ใช้มาหนึ่งแผ่นหรือเริ่มเขียนบันทึกใหม่ เขียนลงไปว่าด้านไหนของชีวิตที่คุณรู้สึกไม่โอเค ผู้เชี่ยวชาญบางคนเชื่อว่าเราควรทำตามเป้าหมายทีละอย่างจะดีกว่าเพื่อให้เราโฟกัสกับเป้าหมายได้ตลอด แต่คุณอาจจะรู้สึกว่าคุณมีเป้าหมายหลายอย่างที่ต้องพิชิตให้ได้พร้อมกันทีเดียว ระบุด้านต่างๆ ในชีวิตที่คุณรู้สึกหนักอึ้งมาเป็นเดือนๆ หรือเป็นปีๆ เช่น ถ้าคุณสูบบุหรี่ ตอนนี้อาจถึงเวลาตั้งเป้าเลิกบุหรี่ได้แล้ว! ด้านต่างๆ ในชีวิตก็เช่น:   สุขภาพและสมรรถภาพทางกาย ความสัมพันธ์ หน้าที่การงาน การเงิน นิสัยและการดำเนินชีวิต การศึกษา นำกระดาษแผ่นใหม่มาหนึ่งแผ่นและลงมือเขียนสิ่งที่คุณอยากทำให้สำเร็จ จากการศึกษาพบว่าคุณมีแนวโน้มที่จะจริงจังกับเป้าหมายมากขึ้นเมื่อคุณเขียนเป้าหมายลงไป เขียนหัวข้อ 4 หัวข้อไว้ด้านบนสุดของกระดาษ หัวข้อใหญ่หัวข้อแรกควรจะเป็น "ด้านที่อยากเปลี่ยนแปลง" และหัวข้อย่อย 4 หัวข้อที่เหลือควรเป็น "1 เดือน" "6 เดือน" "1 ปี" และ "5 ปี" คุณจะเขียนถึง "10 ปี" หรือมากกว่านั้นก็ได้ ใต้ด้านที่อยากเปลี่ยนแปลง ให้เขียนสิ่งที่คุณอยากจะเปลี่ยน เช่น "หน้าที่การงาน" หรือ "การเงิน" จากนั้นใต้หัวข้อระยะเวลา ให้เขียนสิ่งที่คุณอยากเปลี่ยนแปลงในชีวิตภายในระยะเวลานั้นๆ  เป้าหมายของคุณต้องเขียนอย่างเป็นบวก เช่น เขียนว่า "ฉันจะ..." ไม่ใช่ "ฉันอาจจะ" หรือ "ฉันหวังว่า..." ยิ่งข้อความของคุณฟังดูมั่นใจมากเท่าไหร่ มันก็จะยิ่งสร้างแรงกระตุ้นให้คุณได้มากเท่านั้น เขียนเป้าหมายให้เจาะจง เช่น แทนที่จะเขียนว่า"ฉันจะลดน้ำหนัก" ให้เขียนว่า "ฉันจะลดน้ำหนักให้ได้ 3 กิโลกรัมด้วยการเพิ่มกิจกรรมที่ต้องออกแรงมากขึ้นและรับพลังงานให้น้อยลง" ด้านล่างของกระดาษให้เขียนหัวข้อว่า "ขั้นตอนปฏิบัติ" และเขียนทุกขั้นตอนที่คุณต้องทำเพื่อไปให้ถึงเป้าหมาย เช่น "ฉันจะเดินให้ได้ 1.5 กิโลเมตรทุกวัน" หรือ "ฉันจะกินสลัดสดๆ ทุกวัน" คุณมีทักษะ ความรู้ เครื่องมือ และแหล่งทรัพยากรที่จะทำให้เป้าหมายเป็นจริงได้ไหม เช่น คุณอาจจะอยากไปเรียนภาคค่ำ ลงทุนซื้ออุปกรณ์ออกกำลังกาย หรือจ้างครูส่วนตัวมาสอนธุรกิจ คุณจะรู้สึกมีแรงบันดาลใจมากขึ้นและพร้อมที่จะก้าวไปสู่เป้าหมายมากยิ่งขึ้นถ้าคุณทำทุกอย่างเพื่อเตรียมพร้อม นักธุรกิจที่ประสบความสำเร็จส่วนใหญ่มีที่ปรึกษาเจ๋งๆ อยู่เบื้องหลัง หานักธุรกิจ นักกีฬา หรือบุคคลสาธารณะที่ประสบความสำเร็จที่คุณชื่นชอบ ถ้าคุณรู้จักพวกเขา ถามพวกเขาว่าพวกเขาสนใจจะมาเป็นที่ปรึกษาให้คุณไหม ถ้าคุณไม่รู้จักพวกเขา ก็ให้อ่านวิธีพิชิตเป้าหมายของพวกเขา ศึกษาว่าพวกเขาทำได้อย่างไรและหาแรงบันดาลใจจากความมุมานะของพวกเขา พวกเขาน่าจะมีบล็อกหรือบทความที่บอกเล่าความสำเร็จของตัวเอง เช่น "ฉันเก็บเงินล้านแรกได้จากการ…" มีหลายวิธีที่คุณสามารถเพิ่มพูนความรู้เพื่อให้ตัวเองได้เรียนรู้เกี่ยวด้านที่คุณต้องการพัฒนามากขึ้น การศึกษาสิ่งที่คุณตั้งใจจะพัฒนาเพิ่มเติมจะช่วยให้คุณรู้ว่าสาขาที่คุณสนใจนั้นตอนนี้ไปไกลถึงไหนแล้ว และทำให้คุณมีแรงบันดาลใจอยู่เสมอด้วย  อ่านหนังสือพิมพ์ท้องถิ่นเพื่อดูว่ามีการเรียนการสอนอะไรเปิดในชุมชนบ้าง ไปที่ห้องสมุดประชาชนเพื่อหาหนังสือแล้วเอาไปอ่าน เรียนรู้จากประสบการณ์และความรู้ของคนอื่น หมั่นหาความรู้จากคอร์สเรียนออนไลน์หรือการสัมมนาที่สร้างแรงบันดาลใจให้กับคุณ ถามเพื่อนๆ ที่ประสบความสำเร็จในด้านที่คุณต้องการจะพัฒนาว่าเขาใช้แหล่งทรัพยากรอะไร การจดโน้ตเป็นกระบวนการเชิงรุกที่ทำให้คุณเป็นผู้เรียนเชิงรุกด้วยเช่นกัน ขณะที่คุณเข้าร่วมการสัมมนาหรือฟังซีดีสร้างแรงบันดาลใจ ให้จดสิ่งที่คุณได้เรียนรู้ คุณจะนำสิ่งที่คุณได้เรียนรู้ไปปรับใช้กับเป้าหมายของคุณอย่างไร การจดโน้ตจะทำให้ข้อมูลที่คุณกำลังเรียนรู้สดใหม่ในความทรงจำ และยังช่วยให้คุณก้าวเดินไปสู่เป้าหมายได้ตลอดรอดฝั่งด้วย พูดกันตรงๆ เถอะว่า ถ้าคุณไม่ได้นึกถึงเป้าหมาย คุณก็จะไม่มีวันทำให้มันสำเร็จขึ้นมาได้ ถ้าคุณไม่ทำอะไรกับเป้าหมายของคุณเลย มันก็จะกลายเป็นแค่ความปรารถนา กำหนดเวลาสำหรับการทบทวนเป้าหมาย อาจจะเป็นทุกเช้าวันจันทร์เพื่อทบทวนว่าสัปดาห์ที่ผ่านมาคุณไปถึงไหนแล้ว และกำหนดขั้นตอนขึ้นมาใหม่สำหรับสัปดาห์หน้าเพื่อช่วยให้คุณไปถึงเป้าหมายสุดท้ายได้ในที่สุด การอ่านเป้าหมายทุกวันจะช่วยเตือนคุณถึงความสำคัญของเป้าหมาย และทำให้คุณรู้แน่ชัดว่าอะไรคือสิ่งที่คุณต้องการในชีวิต  เช็กว่าคุณกำลังทำตามระยะเวลาที่กำหนดไว้ได้หรือไม่ บางทีคุณอาจจะต้องเพิ่มความตื่นเต้นและเพิ่มขั้นตอนเล็กๆ เพื่อไปให้ถึงเป้าหมาย คุณต้องมีเป้าหมายที่ท้าทายพอสมควร ถ้าเป้าหมายทำได้ง่ายเกินไป บางทีคุณอาจจะต้องทำให้เป้าหมายท้าทายขึ้นด้วยการเพิ่มรายละเอียดเข้าไปใหม่ เช่น "ฉันจะวิ่งวันละ 3 กิโลเมตร" แทนที่จะเป็น "ฉันจะวิ่งวันละ 800 เมตร" เช็กว่าตัวเองยังมีแรงบันดาลใจที่จะทำเป้าหมายให้สำเร็จอยู่หรือไม่ ถ้าไม่ ให้จัดทุกอย่างให้เข้าที่เข้าทางจนกว่าคุณจะรู้สึกกระตือรือร้นมากขึ้น
เชื่อมั่นในตนเองและวิธีการของคุณ. มุ่งมั่น. นึกภาพผลลัพธ์. บอกเป้าหมายของคุณให้เพื่อนฟัง. มองโลกในแง่ดีอยู่เสมอ. ตัดสินใจว่าอยากเปลี่ยนแปลงอะไร. เขียนเป้าหมายลงไป. ตั้งเป้าหมายที่ทำได้จริง. หาที่ปรึกษา. เขียนรายการแหล่งทรัพยากร. จดโน้ต. ทบทวนเป้าหมายทุกสัปดาห์.
https://www.wikihow.com/Start-a-Personal-Development-Plan https://www.wikihow.com/Start-a-Personal-Development-Plan https://www.wikihow.com/Start-a-Personal-Development-Plan
Believe in Yourself Becoming Goal Oriented Getting Organized